CELEX: 32016R1761
Language: ro
Date: 2016-09-28 00:00:00
Title: Regulamentul de punere în aplicare (UE) 2016/1761 al Comisiei din 28 septembrie 2016 privind clasificarea anumitor mărfuri în Nomenclatura combinată

4.10.2016   
               
               
                  RO
               
               
                  Jurnalul Oficial al Uniunii Europene
               
               
                  L 269/9
               
            REGULAMENTUL DE PUNERE ÎN APLICARE (UE) 2016/1761 AL COMISIEI
      din 28 septembrie 2016
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:
      
                  (1)
               
               
                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
               
            
                  (2)
               
               
                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
               
            
                  (3)
               
               
                  În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.
               
            
                  (4)
               
               
                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
               
            
                  (5)
               
               
                  Măsurile prevăzute de prezentul regulament sunt conforme cu avizul Comitetului Codului Vamal,
               
            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 28 septembrie 2016.
         
            
               Pentru Comisie,
            
            
               pentru președinte
            
            Stephen QUEST
            
               Director general pentru impozitare și uniune vamală
            
         
      
      
         (1)  JO L 269, 10.10.2013, p. 1.
      
         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
         ANEXĂ
         
                     Descrierea mărfurilor
                  
                  
                     Clasificare
                     (Cod NC)
                  
                  
                     Motive
                  
               
                     (1)
                  
                  
                     (2)
                  
                  
                     (3)
                  
               
                     Un aparat pe bază de baterii (așa-numit „aparat de inspecție video”), compus din:
                     
                                 —
                              
                              
                                 unitate de control care încorporează un joystick, un dispozitiv de înregistrare, o fantă pentru card de memorie și un afișaj LCD cu diagonala ecranului de aproximativ 9 cm (3,5 inchi);
                              
                           
                                 —
                              
                              
                                 un cablu electric flexibil cu o lungime de 3 m și un diametru de aproximativ 7 mm;
                              
                           
                                 —
                              
                              
                                 cameră;
                              
                           
                                 —
                              
                              
                                 leduri.
                              
                           Aparatul este proiectat pentru a fi utilizat în principal pentru inspecții tehnice ale cavităților. El poate capta și înregistra imagini video. Imaginile pot fi vizualizate în timp real.
                     A se vedea imaginea (*).
                  
                  
                     8525 80 91 
                  
                  
                     Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 4 la secțiunea XVI și pe baza textului codurilor NC 8525 , 8525 80  și 8525 80 91 .
                     Clasificarea ca instrumente, aparate și mașini de măsură sau de control de la poziția 9031  este exclusă, deoarece scopul acestui aparat nu este acela de a verifica sau de a măsura cavitățile, ci de a captura imagini și a le converti într-un semnal electric înregistrat ca imagine video (a se vedea, de asemenea, notele explicative la Sistemul armonizat aferente poziției 8525 ).
                     Aparatul este format dintr-o serie de componente individuale care sunt interconectate și destinate să contribuie împreună la o funcție definită în mod clar, care intră sub incidența uneia dintre pozițiile din capitolul 84 sau 85. Având în vedere caracteristicile sale obiective, funcția aparatului este captarea și înregistrarea de imagini video. Prin urmare, se exclude clasificarea ca monitor la poziția 8528 .
                     În consecință, aparatul trebuie clasificat la codul NC 8525 80 91  drept cameră video cu înregistrare, capabilă să înregistreze numai sunetele și imaginile captate de o cameră de televiziune.
                  
               
            (*)  Imaginea are un caracter pur informativ.